આજે વર્ષ 2075ની શરૂઆતમાં નિફ્ટીએ ટ્રેડિંગ દરમિયાન હર્ષોલ્લાસ વચ્ચે 10,600ની ટોચ વટાવી હતી. વૈશ્વિક બજારોને ઘમરોળતા અમેરિકાના નિર્ણયોને લગામ લાગવાના સંકેતથી ભારતનાં શૅરબજારમાં પણ હવે ટૂંકા ગાળામાં મોટા ઘટાડાની સંભાવના ઓછી હોવાનું સ્થાનિક બ્રોકરો માને છે. જોકે, સ્થાનિકમાં કૉર્પોરેટ પરિણામ અને વિધાનસભાની ચૂંટણીઓની સારી-માઠી અસરથી બજારની આગામી ચાલ નિર્ધારિત થશે એમ જાણીતા એનલિસ્ટોનું અનુમાન છે.